নাইজেরিয়ার প্রেসিডেন্ট নির্বাচনে জয়ী বোলা টিনুবু
নাইজেরিয়ার প্রেসিডেন্ট নির্বাচনে ক্ষমতাসীন দলের প্রার্থী বোলা টিনুবুকে বিজয়ী ঘোষণা করেছে দেশটির নির্বাচন কমিশন।







৭০ বছর বয়সী রাজনীতিক টিনুবু মোট ভোটের ৩৭ শতাংশ পেয়েছেন বলে বিবিসি জানিয়েছে। তার দুই প্রতিদ্বন্দ্বী পিপলস ডেমোক্রেটিক পার্টির (পিডিপি) আতিকু আবুবাকার পেয়েছেন ২৯ শতাংশ, লেবার পার্টির পিটার ওবি পেয়েছেন ২৫ শতাংশ ভোট।




শপথ নিলে টিনুবু বর্তমান প্রেসিডেন্ট মুহাম্মাদু বুহারির স্থলাভিষিক্ত হবেন; দুই মেয়াদে প্রেসিডেন্টের দায়িত্বে থাকা বুহারির সময়কার অর্থনৈতিক স্থবিরতা এবং নিরাপত্তা ব্যবস্থার অবনতি মোকাবেলাই টিনুবুর প্রধান চ্যালেঞ্জ হয়ে দাঁড়াবে।
টিনুবুকে জয়ী ঘোষণা করার আগেই পিডিপি ও লেবার পার্টিসহ তিনটি বিরোধী দল ব্যাপক অনিয়ম ও জালিয়াতির অভিযোগ তুলে ফের নির্বাচন দেওয়ার দাবি জানিয়েছে। 
নির্বাচন নিয়ে বিরোধীদের আদালতে যাওয়ার অধিকার রয়েছে মন্তব্য করে তিনি বলেন, নির্বাচনে অনিয়ম হলেও, তার সংখ্যা এতটাই কম যে তা নির্বাচনের ফল বদলাতে তেমন কোনো ভূমিকা রাখতে পারবে বলে মনে হয় না।

নাইজেরিয়ার প্রেসিডেন্ট নির্বাচনে ক্ষমতাসীন দলের প্রার্থী বোলা টিনুবুকে বিজয়ী ঘোষণা করেছে দেশটির নির্বাচন কমিশন।